سيادتك دى برضو مش إجابة ايه إلي يخليني أضحك علي ربنا وانا بصلي وبصوم وبحاول علي اد ما أقدر أنفذ كلام ربنا ؟ Taa raa
أنك عارفة كويس أنه مفيش علاقة بين كون الحجاب لا يصف ولا يشف وبين نجاح المرأة اللي العلماء هيكونوا كارهينه فيقولوا لها : لازم يكون لا يصف ولا يشف ، إلا لو شايفة نجاح المرأة في أنها تبيّن للناظرين ما تريد.  وأنك عارفة كويس برضه أن الآية الواضحة اللي في القرآن فيها : "ولا يضربن بأرجلهن ليعلم ما يخفين من زينتهن" ، وأظن مافيش أوضح من كده في كون الرجل بتبقى مستورة طبعًا :)  وأنك عارفة كويس برضه ، أن أحكام النساء كلها العلماء اللي بيكرهوا الست وكارهين نجاحها دول واخدينها من أعظم ستات التاريخ ، اللي هما أمهات المؤمنين ، واللي كلنا بنفخر - كعلماء بنحارب الست وكارهين نجاحها - أنهم أمهاتنا وعلى راسنا من فوق ..  وأنك عارفة كويس برضه الأحاديث الممتلئة بها كتب السنة في حجاب المرأة ووصفه ، واللي منها أخذ العلماء ما أخذوا.. في النهاية زي ما قلت لك : ربنا مش بيتضحك عليه والله ، لو هتيجي يوم القيامة وتقولي له الحجة دي وإنتي واثقة من نفسك ومن كلامك لما يسألك : ليه لبستي اللي بيصف ويشف؟ = اعملي اللي يريحك.  لكن هو مش هيتضحك عليه بكلام من نوعية : علماء بيحاربوا الست وكارهين نجاحها ، الكلام دا مش عند ربنا للأسف :)  اللي عند ربنا ، هو قاله في القرآن : "فاسألوا أهل الذكر إن كنتم لا تعلمون" ، وقاله في القرآن برضه : "ولو ردوه إلى الرسول وإلى أولي الأمر منهم لعلمه الذين يستنبطونه منهم" ، وقاله في القرآن برضه : "وما كان المؤمنون لينفروا كافة ، فلولا نفر من كل فرقة منهم طائفة ليتفقهوا في الدين ولينذروا قومهم إذا رجعوا إليهم لعلهم يحذرون"  واللي عند ربنا قاله في القرآن برضه : "وما كان لمؤمن ولا ((مؤمنة)) إذا قضى الله ورسوله أمرًا أن يكون لهم الخيرة من أمرهم" ، وقال : "استجيبوا لله وللرسول إذا دعاكم لما يحييكم" .. دا اللي عند ربنا ، كونك هتقولي له : دا اجتهاد علماء بيحاربوا الست وكارهين نجاحها وفاكرة أن دا هيعفيكي أو هيعذرك قدامه ، فللأسف ، مش هيحصل :) :) وتاني : ربنا مش بيتضحك عليه ، خالص والله! :)